*Spis č.: 04-A2-2022* **Správa mestskej zelene v Košiciach**

 Rastislavova 79, 040 01 Košice

**Výzva na predkladanie ponúk**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 +DOD o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Ing. Marcela Kaduková – sam. odb. ref. pre VO, e- mail: kadukova@smsz.sk, tel.: 055/7263 409

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**2. Názov predmetu zákazky:**

**„Dodanie materiálu na opravu móla v Mestskom parku“**

Zákazka je na dodanie tovaru.

**3. Opis predmetu zákazky:**

 Predmetom zákazky je nákup a dodanie materiálu na opravu móla v Mestskom parku v Košiciach.

Technická špecifikácia:

- Rozmery móla: 5 000 mm x 22 000 mm

- Materiál potrebný na opravu móla:

* Terasová doska Bangkirai o rozmeroch 4200x145x25 mm (110 m2), alebo ekvivalent, vrátane terasových skrutiek a gumových podložiek.
* Podkladový hranol 100x100x4000 mm – 8 ks Bangkirai (70,4 m2), alebo ekvivalent.
* Rošt 50x50x5000mm Bangkirai (44 m2), alebo ekvivalent podobných rozmerov (pri zachovaní plochy).
* Ochranný olej PULLEX alebo ekvivalent (dodanie oleja pre ochranný náter v dvoch vrstvách pri celkovej ploche 668,8 m2).

\*Bangkirai – drevo s vysokou hustotou, tvrdosťou vhodný do extrémnych vonkajších podmienok. Použitie presne určeného dreva vyplynulo z predchádzajúcej projektovej dokumentácie ,,Mestský park – rekonštrukcia a revitalizácia zelene“.

Obstarávaný tovar, ktorý bude dodaný, musí byť nový, nepoužitý, v originálnom vyhotovení a musí spĺňať podmienky a požiadavky verejného obstarávateľa.

**4. Predpokladaná hodnota zákazky: 12 500,00 € bez DPH**

**5. Rozsah predmetu zákazky:**

**Zákazka nie je rozdelená na časti. Uchádzač predkladá ponuku na celý predmet zákazky**

**6. Základné zmluvné podmienky:**

* Miesto dodania predmetu zákazky: Správa mestskej zelene v Košiciach, Rastislavova 79, Košice.
	+ Lehota dodania: 21 dní od doručenia objednávky
	+ Splatnosť faktúr: Do 30 dní odo dňa vystavenia dokladu.
	+ Požadovaná záruka na materiál: 36 mesiacov
	+ Zmluvné podmienky – príloha č. 3 Kúpna zmluva
	+ Predmet zákazky bude financovaný na základe faktúry bez zálohovej platby. Fakturácia sa uskutoční na základe skutočne dodaného tovaru a po podpísaní dodacieho listu. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom s uvedením čísla objednávky.
* Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

**7. Lehota na predloženie ponuky: 13.04.2022 do 10:00 hod.**

**8. Cena a spôsob určenia ceny:**

* + - * Cena za predmet zákazky musí zahŕňať všetky náklady spojené s predmetom zákazky
			* Do ceny je potrebné zapracovať aj cenu za dopravu na miesto dodania tovarov.
* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za súvisiaca s dodaním predmetu zákazky musí byť stanovená podľa zákona NR SR . 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Uchádzač predloží návrh ceny, za ktorú bude realizovať predmet zákazky.
* Uchádzač predloží vyplnenú cenovú ponuku – Príloha č. 1
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH
* Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené **v** **bode 13.** tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Ponuky sa vyhodnocujú na základe najnižšej ceny. **Pod cenou sa rozumie celková cena za predmet zákazky v EUR s DPH.** **Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí jeho cena celkom, teda bez DPH.**

 Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za celý predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

**12. Výsledok cenovej ponuky:** Kúpna zmluva

S úspešným uchádzačom bude uzatvorená kúpna zmluva. Záväzný návrh kúpnej zmluvy je prílohou č. 3 tejto Výzvy.

 Verejný obstarávateľ určuje svoje obchodné podmienky predmetu zákazky v Kúpnej zmluve, ktorá bude uzavretá s úspešným uchádzačom. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v prílohe č. 3 tejto Výzvy.

**13.** **Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- **§ 32 ods. 1 písm. e)** ZVO – t. j. uchádzač je oprávnený dodávať tovar, uskutočňovať stavebné práce alebo poskytovať službu, zodpovedajúce predmetu zákazky. Pre účely splnenia predmetnej podmienky účasti osobného postavenia uchádzač nepredkladá doklad o oprávnení dodávať tovar, uskutočňovať stavebné práce alebo poskytovať službu, (napríklad výpis z Obchodného registra / Živnostenského registra), uvedenú skutočnosť overí verejný obstarávateľ z informačného systému verejnej správy.

 Uvedené platí pre subjekty taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgány verejnej moci a o zmene a doplnení niektorých zákonov.

 V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia (napríklad výpis z Obchodného registra alebo Živnostenského registra).

 Ak uchádzač nesplnil požiadavku podľa tohto bodu výzvy na predkladanie ponúk, bude vyzvaný na vysvetlenie alebo doplnenie dokladov.

- § 32 ods. 1 písm. f) ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

 **Ponuka musí obsahovať:**

- **Cenovú ponuku** (Príloha č. 1 tejto Výzvy), ponuka musí byť predložená na celý predmet zákazky,

- **Čestné vyhlásenie** § 32 ods. 1 písm. f) ZVO, vložený do systému JOSEPHINE (Príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,

**- Kúpnu zmluvu** (Príloha č. 3 tejto Výzvy), vyplnenú a podpísanú uchádzačom (jeho štatutárnym zástupcom resp. ním splnomocnenou osobou),

- **Špecifikáciu ponúkaného tovaru**

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

 **14. Prijatie ponuky:**

- Verejný obstarávateľ zašle po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.

- Úspešný uchádzač bude vyzvaný na predloženie 2 x podpísanej Kúpnej zmluvy, vrátane príloh na adresu verejného obstarávateľa uvedenú v bode 1 tejto výzvy.

- Zmluva uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**15. Ďalšie informácie verejného obstarávateľa:**

- Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

- Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

- Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný

 obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- V prípade ak sa požiadavky tovaru odvolávajú na konkrétnu značku, verejný obstarávateľ pripúšťa ponúknuť ekvivalentný výrobok (ďalej len ekvivalent) za podmienky, že ponúknutý ekvivalent musí

 mať rovnaké alebo lepšie technické a úžitkové parametre.

- Verejný obstarávateľ môže zrušiť použitý postup zadávania zákazky v zmysle §57 ZVO

**16. Vysvetlenie výzvy**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

**17. Informácie o prípadných aktualizáciách týkajúcich sa zákazky**

Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

 Schválila: Ing. Marta Popríková

 riaditeľka

Prílohy: 1. Príloha č. 1 – Ponuka uchádzača

 2. Príloha č. 2 – Čestné vyhlásenie

 3. Príloha č. 3 – Kúpna zmluva